બાળકે આશ્ચ્રર્યચકિત થઈને પાછળ ફરીને જોયુ તો પપ્પા સાથે એક સરસ મજાની મમ્મી ઉભી હતી, પણ…એ મમ્મી તો નહોતી જ.. “મારી મમ્મી આવી તો નહોતી. મમ્મી આટલી બધી બદલાઈ જાય?” તેની આંખમાં પાણી ઉમટી આવ્યા. તેણે પપ્પા સામે જોયું તો તેમના ચહેરા પર હાસ્ય ફરકતું હતું. બાળક દોડતો’ક ને ફરી પાછો પેલા બાંકડે જઈ બેસી ગયો. શાંત પાણી તેને વધારે શાંત લાગવા માંડ્યુ. પેલી યુવતીએ હળવેથી તેની પાસે આવીને તેના ગાલ પર પપ્પી ભરી બિલકુલ એવી રીતે જે રીતે તેની મમ્મી ભરતી હતી. બાળકના ચહેરા પર સ્મિત ઉભરી આવ્યું. મમ્મી બોલતો તે યુવતીને ભેટી પડ્યો. પાછળ યુવક આંખના એક ખૂણે ભીનાશ સાથે મંદમંદ હસતો રહ્યો.